Кызым Кыш бабайдан минем өчен аяк сорады

	Моннан дүрт ел элек булган вакыйга Сарман районында гомер итүче Илнур Ханнановны башкача яшәргә өйрәтә. Мотоциклда барганда авариягә очраган егет аяксыз кала. Әмма кызу канлы егетнең тик утырасы килми. Ул хәзер дә хәрәкәттә, үзенең көчле рухлы икәнен исбатларга тырыша.	  – Мин кечкенәдән атлар яраттым. Атта чабудан тәм таба идем. Аннары мотоциклда җилдерә башладым. Яшермим, тизлек яратам. Үзем дә – кызу кеше. Фа­җига булган көнне әле дә онытып булмый.  Ул көнне эшкә бардым да, ял сорап, мотоциклыма утырып кайтып киттем. Әлмәт юлында каршыма бер машина килеп чыкты. Шофер мине күрми калды бугай. Ә мин, бәрелмәс өчен, рульне читкә каердым да, мотоциклдан сикереп төшеп калдым. Тизлек зур иде, – дип искә ала Ил­нур. – Миңа бик зур зыян килгән иде. Аягыңа баса алмыйсың, дип әйтүчеләр дә булды. Шул чакта олы йөрәкле табиб, үз эшенең остасы Ирек Бәйрәмов очрады. Мине ташламады ул, операцияне дә үзе ясады. Уң аягымның тездән аскы өлешен кисәргә туры килде. 
	---	
Ватаным Татарстан

	№ --- | 13.01.2019	


